text: हमारा शरीर पाँच महाभूत तत्वों से बना है. ये हैं- आकाश, वायु, अग्नि, जल ओर धरती| जब मानव ने जन्म लिया तो उन पाँच तत्वों मे विकार के कारण जो तत्व क्रमश: उत्पन्न होते गये उनमें से प्रत्येक तत्व अपने से पहले उत्पन्न तत्वों की तुलना मे स्थूल थे, जैसे- सूक्षतम भगवान से आकाश स्थूल है, आकाश से वायु, वायु से अग्नि, अग्नि से जल ओर जल से धरती स्थूल है| इन पाँच तत्वों को मिलाकर मानव के स्थूल शरीर का निर्माण हुआ है| इस कारण पंच तत्व निर्मित हमारे शरीर की रक्षा व स्वास्थ केवल भोजन से संभव नहीं है बल्कि इसके लिए पाँचों तत्वों की ज़रूरत है अथार्थ पाँच तत्व हामरे शरीर के लिया पाँच भोजन की तरह है| इन भोजनों में से किसी की भी कमी होने पर शरीर रोगी हो जाता है| उस समय हम जिस तत्व की कमी से रोग हुआ है उस तत्व से बुद्धिमानी की साथ इलाज के रूप में काम लेकर लाभ प्राप्त कर सकते है| हम आपको पाँच तत्व मे से अग्नि तत्व के बारें मे जानकारी देंगे व उसके द्वारा चिकित्सा कैसे की जाती है ये बताएँगे|